ഐപിഎൽ ഫൈനൽ മത്സരം ബംഗളുരുവിൽ നടത്തും . വരൾച്ചയെത്തുടർന്ന് മഹാരാഷ്ട്രയിൽനിന്ന് ഏപ്രിൽ 30നു ശേഷം മത്സരങ്ങൾ മാറ്റണമെണു ബോംബൈ ഹൈക്കോടതി നിർദേശിച്ചിരുന്നു . ഫൈനൽ മത്സരവും ഒന്നാം ക്വാളിഫയർ മത്സരവും ബംഗളുരുവിൽ നടക്കും . കൂടാതെ , മഹാരാഷ്ട്രയിൽനിന്നു മാറ്റിയ രണ്ടാം ക്വാളിഫയറും എലിമിനേറ്റർ മത്സരവും കൊൽക്കത്തയിൽ നടത്തുമെന്നും ഐപിഎൽ ചെയർമാൻ രാജീവ് ശുക്ല അറിയിച്ചു . കൊടുംവരൾച്ചയുടെ പശ്ചാത്തലത്തിൽ മഹാരാഷ്ട്രയിൽ ഐപിഎൽ മത്സരങ്ങൾ നടത്താനുള്ള നീക്കത്തെ ബോംബെ ഹൈക്കോടതി വിമർശിച്ചിരുന്നു . മത്സരങ്ങൾ സംസ്ഥാനത്ത് സംഘടിപ്പിക്കാൻ താത്പര്യപ്പെടുന്നില്ലെന്നു മഹാരാഷ്ട്ര മുഖ്യമന്ത്രി ദേവേന്ദ്ര ഫഡ്നാവിസ് കോടതിയെ അറിയിച്ചു . ഇതേതുടർന്നാണു വേദികൾ മഹാരാഷ്ട്രയ്ക്കു പുറത്തേക്കു മാറ്റണമെന്ന് ബോംബെ ഹൈക്കോടതി നിർദേശിച്ചത് . ഏപ്രിൽ മാസത്തിലെ മത്സരങ്ങൾക്കുള്ള ടിക്കറ്റുകൾ വിറ്റുപോയതിനാൽ ഈ മത്സരങ്ങൾ മാറ്റുന്നതിലെ ബുദ്ധിമുട്ട് കണക്കിലെടുത്താണ് മേയ് മുതലുള്ള 13 മത്സരങ്ങളുടെ വേദി മാറ്റാൻ കോടി നിർദേശിച്ചത് .